70 घरों के बिजली कनेक्शन काटे बकायादारों से ढाई लाख रुपए वसूले
विभाग लगातार चोरी से लाइट का उपयोग करने वालों पर कर रहा कार्रवाई
भास्कर संवाददाता | दतिया
शहर में लगातार हो रही बिजली चोरी व उपभोक्ताओं से बकाया राशि वसूल करने के लिए विभाग ने शख्त कदम उठा लिया है। विभाग ने गुरुवार सुबह शहर में चार टीमें बनाकर डोर-टू-डोर कार्रवाई की। चाराें टीमों ने शहर के अलग-अलग क्षेत्र उनाव रोड, बस स्टैंड, टाउनहॉल, भाटिया मोहल्ला आदि जगह पर कार्रवाई की। डोर-टू-डोर की जा रही कार्रवाई के दौरान विभाग ने 70 घरों के कनेक्शन काट दिए हैं। कनेक्शन काटने के साथ ही विभाग ने मौके पर ही उपभोक्ताओं से ढाई लाख की वसूली भी की। यह कार्रवाई विद्युत विभाग के उपमहाप्रबंधक जीएस लांबा के नेतृत्व में की जा रही है। उन्होंने बताया कि यह अभियान लगातार शहर में चलता रहेगा। जिससें चोरी व बकाया राशि न जमा करने वालों पर पूर्णत: अंकुश लग सके। लगातार चलाए जा रहे अभियान से बकायादार व चोरी से लाइट का उपयोग करने वालों में हड़कंप मच गया है। कार्रवाई के दौरान शहर एई बृजेंद्र भाटिया, जेई संदीप अग्रवाल, भोलाराम खंगार, विकास खरे आदि लोग मौजूद रहे।
शहर एई बृजेंद्र भाटिया ने बताया 25 व 26 दिसंबर को भी बिजली के बिल जमा करने के लिए काउंटर खोले जाएंगे। उपभोक्ता छुट्टी के दिन भी अपना बकाया बिल जमा कर सकते है।
बिजली के कनेक्शन काटते बिजली कंपनी के कर्मचारी।
hin_Deva hin_Deva bho_Deva hin_Deva hin_Deva hin_Deva